**ՀԻՄՆԱՎՈՐՈՒՄ
ԴԻԼԻՋԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 «**ԴԻԼԻՋԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ավագանու ո**րոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի, 83-րդ հոդվածի 2-րդ մասի,  «Հայաստանի Հանրապետության բյուջետային համակարգի մասին»  օրենքի 35-րդ հոդվածի 3-րդ և 5-րդ մասերի համաձայն։
 2024 թվականին համայնքի վարչական բյուջեի տարեկան ճշտված պլանը /եկամուտները/ կազմել է 1475222.9 հազար դրամ, որից վարչական սեփական եկամուտները կազմել են 654447.7 հազար դրամ կամ վարչական բյուջեի 44.4 %-ը, պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) գծով՝ 820775.2 հազար դրամ կամ վարչական բյուջեի 55.6%-ը։
2024 թվականի վարչական ընդհանուր բյուջեն պլանավաորվածի նկատմամբ կատարվել է 1468596.6 հազար դրամով կամ 99.55%։ Հաշվետու տարում վարչական սեփական եկամուտները պլանավորվածի նկատմամբ հավաքագրվել է 647821.4 հազար դրամ, որը կազմում է սեփական եկամուտների 98.99%-ը։ Ընդհանուր առմամբ վարչական բյուջեի հավաքագրած եկամուտների 44.1 %-ը ապահովվել է սեփական եկամուտների հաշվին, իսկ 55.9 %-ը` պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին։
 Անշարժ գույքից հարկեր եկամտի հաշվին համայնքի բյուջեն համալրվել է 164303.5 հազար դրամով: Ծրագրում ներառված շենքերի և շինությունների համար՝ ֆիզիկական անձանցից եկամտի հաշվին համայնքի բյուջեն հաշվետու տարում համալրվել է 3293.0 հազար դրամով։ Համայնքի տարածքում գտնվող հողերի հարկի գծով եկամուտների հավաքագրման ցուցանիշը համալրվել է 12230.6 հազար դրամով։

 Գույքահարկ փոխադրամիջոցների համար եկամտի հաշվին համայնքի բյուջեն հաշվետու տարում համալրվել է 138264.2 հազար դրամով։

 Տեղական տուրքերի հաշվին համայնքի բյուջեն հաշվետու տարում համալրվել է 86060.0 հազար դրամով։

 Պետական տուրքերի հաշվին համայնքի բյուջեն հաշվետու տարում համալրվել է 7544.2 հազար դրամով։

 Ընթացիկ տարում պետական բյուջեից ֆինանսական համահարթեցման սկզբունքով տրամադրվող դոտացիաների հաշվին բյուջեն համալրվել է 815943.7 հազար դրամով, իսկ պետական բյուջեից տրամադրվող նպատակային հատկացումների (սուբվենցիաներ) հաշվին՝ 2832.5 հազար դրամով։

 Այլ եկամուտները կատարվել են 238124.9 հազար դրամով, որից գույքի վարձակալությունից եկամուտները՝ 57689.5 հազար դրամ, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները՝ 1999.0 հազար դրամ, վարչական գանձումներից մուտքերը՝ 169432.6 հազար դրամ, մուտքեր տույժեր, տուգանքներից՝ 1781.2 հազար դրամ և այլ եկամուտներ՝ 7222.6 հազար դրամ։

 2024 թվականին համայնքի բյուջեի միջոցների հաշվին ծախսերի ֆինանսավորմանն է ուղղվել 1367069.4 հազար դրամ` ապահովելով տարեկան ծրագրի 94.2%-ի կատարում:

 Ընթացիկ ծախսերից աշխատանքի վարձատրության հոդվածին հատկացվել է 303175.6 հազար դրամ, ծառայությունների և ապրանքների ձեռքբերմանը (Էներգետիկ ծառայություն, կոմունալ ծառայություն, կապի ծառայություն, ապահովագրական ծախսեր, պայմանագրային և մասնագիտական ծառայությունների ձեռքբերում, մեքենաների և սարքավորումների ընթացիկ նորոգում և պահպանում, նյութերի ձեռքբերում, գույքի և սարքավորումների վարձակալություն) հատկացվել է 140176.6 հազար դրամ, ներքին և արտասահմանյան գործուղումների գծով ծախսեր՝ 7461.2 հազար դրամ, համակարգչային ծառայություններ՝ 4862.0 հազար դրամ, տեղեկատվական ծառայություններ՝ 1840.0 հազար դրամ, կառավարչական ծառայություններ՝ 747.0 հազար դրամ, ներկայացուցչական ծախսեր՝ 17211.6 հազար դրամ, պարտադիր վճարներ՝ 12964.0 հազար դրամ, տրանսպորտային նյութեր՝ 17438.4 հազար դրամ, hամայնքային ոչ առևտրային կազմակերպություններին սուբսիդաների տեսքով հատկացվել է 832700.5 հազար դրամ։ Համայնքի սոցիալապես անապահով բնակիչներին /այդ թվում հուղարկավորության նպաստներ բյուջեից/ և նորածին երեխաների ընտանիքի մայրերին ֆինանսական աջակցություն է ցուցաբերվել 17285.0 հազար դրամ։ Այլ ընթացիկ և կապիտալ դրամաշնորհներ՝ 11207.5 հազար դրամ։

 Ստորև ներկայացվում են վարչական բյուջեի ծախսերի որոշակի վերլուծություն․

 1. «Բնակարանային շինարարություն և կոմունալ ծառայություն» ոլորտին համայնքի 2024 թվականի բյուջեից հատկացվել է 22045.3 հազար դրամ։

 2.«Գրադարանների կենտրոնացված համակարգ» համայնքային ոչ առևտրային կազմակերպության պահպանմանն է ուղղվել 25809.1 հազար դրամ։

 3.«Երկրագիտական թանգարան» համայնքային ոչ առևտրային կազմակերպության պահպանմանն է ուղղվել 30778.0 հազար դրամ։

 4.«Մշակույթի պալատ» համայնքային ոչ առևտրային կազմակերպության պահպանմանն է ուղղվել՝ 15187.2 հազար։

 5. Համայնքում գործող 8 նախադպրոցական ուսումնական հաստատությունների պահպանմանը հատկացվել է՝ 320655.9 հազար դրամ։

 6.Համայնքում գործող 3 արտադպրոցական հիմնարկների պահպանմանն է հատկացվել 129677.2 հազար դրամ:
7.«Դիլիջան համայնքի կոմունալ սպասարկաում» ՀՈԱԿ-ին հատկացվել է՝ 179496.0 հազարև դրամ։

8.«Դիլիջան համայնքի տրանսպորտ և լուսավորություն» ՀՈԱԿ-ին հատկացվել է 117948.4 հազար դրամ։

9.Կրթության ոլորտին հատկացվել է 3126.1 հազար դրամ։

10. 2024 թվականին տրամադրվել է նպաստներ և օգնություններ, որը հաշվետու տարում կազմել է 16940.0 հազար դրամ:

 Ոչ ֆինանսական ակտիվների իրացումից մուտքերը 2024 թվականի համար պլանավաորված 700000.0 հազար դրամի փոխարեն կազմել է 727182.0 հազար դրամ։ Պետական բյուջեից կապիտալ ծախսերի ֆինանսավորման նպատակային հատկացումները (սուբվենցիաներ) կազմել է 624906.7 հազար դրամ։ Վարչական բյուջեի պահուստային ֆոնդից ֆոնդային բյուջե է հատկացվել 41639.4 հազար դրամ։ Վերը նշված գումարներից 814215.7 հազար դրամ ուղղվել է կապիալ ակտիվների ձեռք բերման, նախագծահետազոտական ծախսերի և կապիտալ շինարարությունների իրականացմանը՝ մասնավորապես ճանապարհային շինարարության, բնակարանային շինանարարության և ջրամատակարարման ոլորտներում։

 2024 թվականի տարեվերջին վարչական և ֆոնդային բյուջեներում առկա 680427.9 հազար դրամ մնացորդը ճանաչվել է որպես 2025 թվականի տարեսկզբի ազատ մնացորդ և ուղղվել ֆոնդային բյուջե՝ կապիտալ ծախսերի իրականացման նպատակով։

ԴԻԼԻՋԱՆ ՀԱՄԱՅՆՔԻ ՂԵԿԱՎԱՐ՝ Դ․ՍԱՐԳՍՅԱՆ